Ipalubos ti Biblia ti panagdiborsio. Nupay kasta, dinakamat ni Jesus ti kakaisuna a pakaibatayan ti pannakawaswas ti relasion dagiti agassawa idi kinunana: “Ti siasinoman a mangidiborsio iti asawana a babai, malaksid no maibatay iti pannakiabig, ket mangasawa iti sabali makaaramid iti pannakikamalala.”—Mateo 19:9.
Kagura ti Dios ti nasikap a panangidiborsio iti asawa. Manungsungbat kenkuana dagidiay mangpanaw iti asawada gapu iti narabaw a rason, nangnangruna no panggepda ti mangasawa iti sabali.—Malakias 2:13-16; Marcos 10:9.
Para kenka, ti kadi pannakarikna iti obligasion a mangtungpal iti karim idi nagkasarka ket kasla kawar a mangbalud kenka, wenno kasla angkla a makatulong tapno agtalinaed a natalna ken natibker ti relasionyo?
ilo_Latn ilo_Latn ilo_Latn